Baruch Spinoza

Baruch Spinoza, nasido komo Benedito de Espinosa, mas tarde konosido komo Benedictus de Spinoza; (1632-1677) era un filosofo i eskritor, desendiente de una famiya sefaradi, ke bivio en Olanda.

Nasio en 1632 en Amsterdam, en Olanda, onde se aresento su famiya fuyendo de las persekusiones en Portugal. Baruch Spinoza se eduko en la komunidad djudia de la sivdad olandesa, ma se izo uno de los kritikos de la ortodoksia djudia. El 27 de djulio de 1656 Spinoza hue ekspulsado de la komunidad djudia de la sivdad. 

Desde el anyo 1670 i asta su muerte en 1677 el bivio en La Haya.

Sus ovras tienen una grande importansia filosofika. La mas famosa de eyas es sin duda la ke es konosida komo la "Etika", i ke hue publikada en 1677, dempues de su muerte. 

Oy Spinoza es konsiderado komo uno de los rasionalistas del sieklo XVII, kon Gottfried Leibniz i Rene Descartes.

Spinoza
Spinoza
Kateggoría:Filosofos
Kateggoría:Sefaradim‎
Kateggoría:Panteiztas